12.07. 2010 saatis Kultuuriministeeriumi spordiosakond (edaspidi KM) EML liikmesklubidele  alljärgneva meili, et ootab klubidelt informatsiooni 2009. aasta noortespordi toetuste tasumise kohta.    Sellega seoses on mitmed klubid pöördunud EML-i poole küsimusega, et kas KM-l on õigus nõuda maleklubide käest vastuseid esitatud küsimustele.     Nagu on selgunud kultuuriministeeriumi kantsleri Siim Suklese 25. juuni 2010. aasta kirjast, siis KM ei ole veendunud  selles, et EML on likvideerinud klubide ees kõik 2009. aasta noortespordi võlgnevused olukorras, kus KM ei ole eraldanud malele käesoleval aastal veel ühtegi krooni raha. Teadaolevalt teostab KM juba alates 2009. aasta septembrist kontrolli EML-s ning seda seoses noortespordi vahendite eraldamisega klubidele. Maleliit on KM-le jooksvalt esitanud kõik nõutud dokumendid, kuid siis tuleb järgmine kiri uute nõudmistega ja protsess jätkub. Nüüd pöörduti tagaselja klubide poole.    Sellist tegevust  arvestades jääb arusaamatuks, kas KM püüab kõiki erinevaid teid pidi kontrollida EML-i poolt KM-le esitatud aruannete õigsust või on eesmärk halvata tõsiselt maletegevust Eestis, sealhulgas noorte osalemist 2010. aasta tiitlivõistlustel ning Eesti koondiste osalemist maleolümpial.    Klubidele saadetud meilis on viidatud EML-i ja KM-i vahel sõlmitud lepingule, mis on paraku kuni käesoleva hetkeni KM-i poolt lõpetamata. See tähendab, et KM otsustas ühepoolselt vähendada alaliitudele eraldatavaid toetusi  tagasiulatuvalt 1. jaanuarist 2009 ning andis sellest alaliitudele teada alles 1. septembril 2009. aastal. Samas soovis KM, et EML kas oleks nõus malele eraldatavaid toetusi vähendama poolte kokkuleppel või siis lõpetaks EML ühepoolselt lepingu, sest KM ei ole täitnud lepingu tingimusi vääramatu jõu tõttu. Maleliit aga ei ole nõus toetussummasid vähendama poolte kokkuleppel. Selgelt arusaadava vääramatust jõust teavitava kirja sai EML alles 7. juulil 2010. aastal, kuigi lepingu järgi tuleb lepingupartnerit  vääramatu jõu asjaolude ilmnemisest koheselt teavitada.    Samuti saatis EML KM-i siseauditile 2009. aasta detsembris omapoolse selgituse, miks me kasutasime noortespordi toetusi mittesihipäraselt, mida tehti eelkõige Eesti täiskasvanute koondise kulutuste finantseerimiseks ja ka KM-i teadmisel. Meie selgitus oli alljärgnev.    Paraku on EML sattunud KM-i tõenäolise meelepaha alla, sest me  olevat esimene alaliit, kes pärib KM-lt aru spordialaliitude tegevtoetuste ning noortespordi toetuste eraldamiste kohta. EML juhatus seisab selle eest, et male ning eelkõige noormaletajad saaksid riigi poolt rahastatud kooskõlas harrastajate arvuga, treenerite arvuga, sportlike tulemustega ning traditsioonidega. Spordialade rahastamiseks on kinnitatud kultuuriministri poolt  vastavad kriteeriumid.    Kuna KM ei ole juba aastaid vastanud EML-i vastavatele järelpärimistele, siis olime sunnitud esitama KM-le ametliku  teabenõude, millele suure hilinemisega saabus  alljärgnev vastus.    Kas alaliitude rahastamisel kehtivad kindlad kriteeriumid nagu ministri määruses kirjas või on rahade jagamisel  paljuski tegemist ka ametnike subjektiivse seisukohaga - otsustage ise!    Juba 2008. aastal avaldas EML president Eesti Päevalehes järgmise loo: http://www.epl.ee/artikkel/442970